[Ovaj govor sadrži slikovit rječnik, preporučuje se diskrecija gledatelja]
Dakle, ovo je prvi i zadnji slajd
koji je vidio svaki od mojih 6400 studenata u proteklih 15 godina.
Ne vjerujem da možete izgraditi više milijardi dolara vrijednu organizaciju,
ukoliko niste svjesni koji instinkt ili organ ciljate.
Naša vrsta ima potrebu za superbićem.
Naša kompetitivna prednost kao vrste je naš mozak.
Naš mozak je dovoljno snažan da postavlja ta vrlo teška pitanja,
no, nažalost, nema moć obrade da odgovori na njih,
što stvara potrebu za superbićem
kome se možemo moliti i obratiti za odgovore.
Što je molitva?
Slanje upita univerzumu,
nadajući se da postoji nekakva božanska intervencija,
ne moramo razumjeti što se dešava
od nekakvog sveznajućeg, svevidećeg superbića,
koje je autoritet kojem se vjeruje da je to pravi odgovor.
"Hoće li moje dijete biti dobro?"
Imate svoj svijet stvari,
imate svoj svijet rada,
imate svoj svijet prijatelja.
Ako imate djecu,
znate da čim nešto kod vaše djece ne ide prema planu,
sve se raspada
u vašem svijetu zbog Sunca koje su vaša djeca.
"Hoće Ii moje dijete biti u redu?"
"Simptomi i liječenje grlobolje", upit na Googleu.
Jedan od šest upita postavljenih Googleu nikad prije nisu traženi
u povijesti čovječanstva.
Koji svećenik, učitelj, rabin, stručnjak, mentor, šef ima toliko kredibiliteta
da jedno od šest pitanja postavljenih toj osobi
nikad prije nije upitano?
Google je Bog našeg modernog čovjeka.
Zamislite svoje lice i ime iznad svega što ste upisali u to polje pretrage
i shvatit ćete da vjerujete Googleu više od bilo kojeg entiteta
u povijesti.
(Smijeh)
Krenimo dalje niz torzo.
(Smijeh)
Još jedna divna stvar kod naše vrste
je što ne samo da želimo biti voljeni, već i imamo potrebu voljeti druge.
Djeca koja imaju slabu prehranu, ali mnogo ljubavi
imaju bolje rezultate od djece koja se dobro hrane, ali su manje voljena.
Međutim, najbolji znak da biste mogli uspjeti
biti dio najbrže rastuće demografije na svijetu --
stogodišnjaka, ljudi koji dožive troznamenkastu dob,
postoje tri pokazatelja.
Obrnutim redom: vaša genetika -- ne toliko važna koliko volite misliti
pa i dalje možete zanemarivati svoje tijelo
i misliti “Pa ujak Joe je doživio 95.,
dakle, kocka je bačena."
Manje je važno nego što mislite.
Broj dva - način života.
Ne pušite, ne budite pretili, idite na preglede
i riješite se dvije trećine rano otkrivenih tumora
te bolesti srca i krvnih žila.
Glavni pokazatelj da ćete doživjeti stotu:
Koliko ljudi volite?
Briga za druge je naša sigurnosna kamera -
zovemo je sigurnosnom kamerom niske rezolucije u našem mozgu --
odlučivanje dodajete li nečemu vrijednost.
Facebook dopire do naše instinktivne potrebe, ne samo da budemo voljeni,
već i da volimo druge,
najčešće kroz slike koje stvaraju empatiju,
pročišćuju i osnažuju naše veze s drugima.
Nastavimo dalje niz torzo.
Amazon je naše potrošačko crijevo.
Instinkt za obiljem je ugrađen u nas.
Kazna za oskudicu je gladovanje i neishranjenost.
Otvorite svoje vitrine i ormare,
imate 10 do 100 puta više nego što vam je potrebno.
Zašto?
Zato jer je kazna za imati premalo mnogo veća,
nego za imati previše.
Znači, "više za manje" je poslovna strategija koja nikad ne zastarijeva.
To je strategija Kine,
to je strategija Walmarta,
a trenutno je to strategija i najuspješnije kompanije na svijetu,
Amazona.
Dobivate više za manje u vašu probavu;
probavljate i šaljete to vašem mišićnom i koštanom sustavu za potrošnju.
Idemo dalje,
jednom kada smo svjesni da ćemo preživjeti, naš osnovni instinkt,
idemo prema drugom najsnažnijem instinktu,
a to je širenje i biranje najsnažnijeg, najpametnijeg i najbržeg sjemena
na sve četiri strane svijeta,
ili biranje najboljeg sjemena.
Ovo nije sat.
Nisam ga navio na pet godina.
To je moj tašti pokušaj da kažem ljudima:
"Ako se spojite sa mnom, vaša djeca imaju više izgleda da prežive,
nego ako se spojite s nekim tko nosi Swatch sat."
(Smijeh)
Za poslovanje je ključno da dotaknete iracionalne organe.
"Iracionalno" je pojam na Harvardovoj i Njujorškoj poslovnoj školi
za visoke marže prihoda i vrijednosti dionica.
Visokokalorični namaz za vašu djecu."
Ne?
Volite svoju izbirljivu mamu.
Zašto izbirljive mame biraju Jif: vi volite svoju djecu više.
Najbolji algoritam za dioničare od Drugog svjetskog rata
do pojave Googlea,
bio je uzimanje prosječnog proizvoda i igranje na ljudske emocije.
Bolja ste mama, bolja osoba, veći domoljub
ako umjesto ovog prosječnog sapuna kupite ovaj prosječni sapun.
Danas glavni algoritam za vrijednost dionica nije tehnologija.
Pogledajte Forbesovih 400.
Izostavite naslijeđeno bogatstvo, izostavite financije.
Glavni izvor stvaranja bogatstva je:
obraćanje vašim reproduktivnim organima.
Lauders, najimućniji čovjek Europe, LVMH.
Drugo i treće mjesto: H&M i Inditex.
Želite ciljati najiracionalnije organe za dobrobit dioničara.
Kao rezultat, ove četiri kompanije, Apple, Amazon, Facebook i Google,
raščlanile su ono što jesmo.
Bog, ljubav, potrošnja, seks.
Udio vašeg pristupa svemu ovome čini vas onime tko ste,
a oni su sjedinili ono tko smo u obliku profitnih kompanija.
Na kraju Velike recesije,
tržišna je vrijednost tih kompanija bila jednaka
BDP-u Nigera.
Sada je jednaka BDP-u Indije,
ostavivši za sobom Rusiju i Kanadu 2013. i 2014.
Postoji samo pet država
koje imaju BDP veći od ukupne tržišne vrijednosti
te četiri kompanije.
Nešto se ipak događa.
Prije samo godinu dana vodio se razgovor koji izvršni direktor više sliči Isusu.
Tko će se kandidirati za predsjednika?
Sada su se karte okrenule.
Sve što rade nama smeta.
Mislimo da izbjegavaju poreze.
Walmart je od Velike recesije platio 64 milijarde dolara
korporativnog poreza na prihod;
Amazon je platio 1,4.
Kako da plaćamo naše vatrogasce, vojnike i socijalne radnike,
ako najuspješnije kompanije na svijetu ne plaćaju svoj dio?
Vrlo jednostavno.
To znači da manje uspješne tvrtke moraju platiti
više nego što bi trebale.
Alexa, je li to u redu?
Ovo je uprkos činjenici --
(Smijeh)
Ovo je uprkos činjenici
da je Amazon dodao ukupnu tržišnu vrijednost Walmarta
svojoj tržišnoj vrijednosti u zadnjih 19 mjeseci.
Čijom krivnjom? Našom.
Biramo regulatore koji nemaju petlje
ganjati te kompanije.
Facebook laže EU regulatorima
i kaže: "Nikako ne bismo mogli dijeliti podatke
između naše glavne platforme i WhatsApp-a kao moguće akvizicije.
Odobrite pripajanje."
Odobrili su pripajanje i onda -- spojler! -- ovi su našli način.
A EU je rekla: "Osjećamo da nas lažete.
Određujemo vam kaznu od 120 milijuna dolara",
oko 0.6 posto cijene pripajanja od 19 milijardi dolara.
Da je Mark Zuckerberg mogao izvući policu osiguranja
kojom bi pripajanje prošlo za 0.6 posto,
ne bi li to učinio?
Nekonkurentsko ponašanje.
Dvije i pol milijarde dolara kazne,
protok novca od tri milijarde,
tri posto gotovine u Googleovoj bilanci.
Govorimo ovim kompanijama: "Pametna stvar,
isplativa stvar za vrijednost dionice
je lagati i varati."
Dajemo kazne za parking od 25 centi
na brojilu koje stoji 100 dolara po satu.
Pametno je lagati.
Uništavanje radnih mjesta!
Amazonu je potrebna jedna osoba za dvije u Macy's-u.
Ako im ove godine posao naraste za 20 milijardi, a hoće,
izgubit ćemo 53000 blagajnika i službenika.
Nije to ništa neobično;
to se dešava u cijeloj našoj ekonomiji,
ali još nismo vidjeli nekog tako vještog.
Ta količina radnika napunila bi Yankee stadion.
Još je gore u medijima.
Ako Facebook i Google prošire svoj posao
za 22 milijarde dolara ove godine, a hoće,
izgubit ćemo, otprilike, 150000 kreativnih direktora,
planera i copywritera.
Ili možemo ispuniti dva i pol Yankee stadiona
i reći, "Otpušteni ste ljubaznošću Amazona."
Danas većinu vijesti dobivamo kroz društvene medije
i većina vijesti koje nam dolaze putem društvenih medija su...
lažne vijesti.
(Smijeh)
Nije mi dozvoljeno da budem političan ili koristim psovke,
ili govorim o religiji na predavanju
pa definitivno ne mogu reći,
"Zuckerberg je postao Putinov potrčko."
Definitivno ne mogu to reći.
(Smijeh)
Njihova obrana:
"Facebook nije medijska kompanija; radi se o tehnološkoj kompaniji."
Stvarate originalni sadržaj,
plaćate sportskim ligama da vam šalju originalni sadržaj,
vodite oglašavanje protiv toga -- vi jeste medijska kompanija.
Samo u zadnjih nekoliko dana,
Sheryl Sandberg je ponovila ovu laž: "Mi nismo medijska kompanija."
Facebook je otvoreno prihvatio zarade poput poznatih ličnosti
i utjecajnost poput medijske kompanije
ali izgleda da su i dalje alergični na odgovornosti
koju ima medijska kompanija.
Zamislite McDonald's.
Otkrijemo da je 80 posto njihove govedine lažno,
da nam uzrokuje encefalitis
i da donosimo grozne odluke.
I kažemo, "McDonald's, užasno smo ljuti!"
A oni kažu: "Čekajte, čekajte --
mi nismo restoran brze hrane,
mi smo platforma brze hrane."
(Smijeh)
Ove se kompanije i izvršni direktori omataju
u neonsko plavu, ružičastu dugu i plavi plašt
kako bi svakodnevno stvarali iluzionistički trik svojim ponašanjem,
što više priliči potomku Dartha Vadera and Ayn Rand.
Zašto? Zato što nas progresivce vide kao ljubazne, ali slabe.
Da je Sheryl Sandberg napisala knjigu o pravu na oružje,
ili o pro-life pokretu,
bi li Sheryl bila pozvana u Cannes?
Ne.
I ne sumnjam u njihove progresivne vrijednosti
ali to ide u smjeru vrijednosti za dioničare,
jer nas kao progresivce vide kao slabiće.
Tako su fini -- sjećate se Microsofta?
Nisu se činili finima
i regulatori su se znatno ranije umiješali nego današnji regulatori,
koji nikada ne bi nagazili na te fine, pristojne ljude.
Večeras ću se ukrcati na avion
i maltretirat će me lik iz osiguranja po imenu Roy.
Ako posumnjaju da na putu prema kući vozim pod utjecajem alkohola,
mogu mi uzeti krv.
Ali čekajte! Ne dirajte mi iPhone --
on je svetinja.
To je naše novo božanstvo.
Ne bi se trebao zvati "iPhone X",
već "iPhone Cross."
Imamo svoju religiju; to je Apple.
Naš Isus Krist je Steve Jobs
i odlučili smo da je to svetije od nas samih, naše kuće,
ili našeg računala.
Posve smo izmakli kontroli
tim slijepim štovanjem inovacija i mladosti.
Više ne cijenimo karakter,
ilil ljubaznost,
već inovaciju i ljude koji stvaraju vrijednost za svoje dioničare.
Amazon je postao toliko moćan na tržištu,
izvodi umne trikove poput Jedija.
Može štetiti ostalim industrijama samo posmatrajući ih.
Nike najavi distribuciju preko Amazona, vrijednost dionice im naraste,
a vrijednost ostalih u branši padne.
Kada dionice Amazona skaču, dionice ostalih u maloprodaji padaju,
jer pretpostavljaju da ono što je dobro za Amazon, loše je za sve ostale.
Snizili su cijenu lososa za 33 posto nakon što su pripojili Whole Foods.
Od vremena kada su najavili pripajanje Whole Foods-a
pa do samog završetka,
Kroger, najveći prehrambeni online lanac u Americi,
izgubio je trećinu vrijednosti
jer je Amazon kupio prehrambeni lanac veličine jedne jedanaestine Krogera.
Imao sam dosta sreće.
Predvidio sam da će Amazon preuzeti Whole Foods
tjedan prije akvizicije.
Ovdje se ja hvalim, rekao sam ovo javno u medijima.
To im je bila najveća akvizicija u povijesti,
nikada prije preko jedne milijarde
i ljudi su pitali, "Kako si znao?"
Stoga ću odati tajnu ovoj vrlo impresivnoj publici.
Kako sam znao za to?
Reći ću vam.
Dovikujem se s Alexom po cijeli dan,
pokušavajući doznati što se događa.
(Scott Galloway) Alexa, kupi punomasno mlijeko.
(Alexa) Nisam mogla naći punomasno mlijeko
pa sam ga dodala na tvoj popis za kupnju.
SG: Onda sam pitao,
(SG) Alexa, kupi organsku hranu.
(Alexa) U vrhu rezultata pretrage
je hrana za bebe Plum Organics, banana i bundeva,
pakiranje od 12 komada, svaka 113 g.
Ukupno 15 dolara.
Želiš li to kupiti?
SG: I tada, kako to često bude u mojim godinama,
ostao sam zbunjen.
(SG) Alexa, kupuj cjelovite namirnice (whole foods)
(Alexa) Kupila sam izvrsnu dionicu Whole Foods Incorporated
za 42 dolara po dionici.
Platila sam 13,7 milijardi tvojom American Express karticom.
(Smijeh)
SG: Mislio sam da će biti smješnije.
(Smijeh)
Personificirali smo ove kompanije
i baš kao kad ste krajnje ljuti na svaku sitnicu koju netko čini
u vašem životu i odnosima,
morate se zapitati,
"Što se ovdje događa? Zašto smo toliko razočarani u tehnologiju?"
Vjerujem da je to zbog omjera, u kojem je jedan posto
vrijednost za dioničare
a 99 posto za unapređenje čovečanstva,
što je tehnologija nekad bila,
to sada promijenjeno,
sada smo posve fokusirani na vrijednost dionice umjesto na čovječanstvo.
Sto tisuća ljudi se okupilo za Manhattan Project
i doslovno spasilo svijet.
Tehnologija je spasila svijet.
Moja majka je bila četvorogodišnja Židovka koja je početkom rata živjela u Londonu.
Da nismo pobijedili u utrci razbijanja atoma,
bi li ona preživjela?
Vjerojatno ne bi.
Dvadeset pet godina kasnije,
najimpresivnije dostignuće, nedvojbeno, ikada u čitavom čovječanstvu:
čovjek na Mjesecu.
Skupilo se četiri stotine trideset tisuća Kanađana, Britanaca i Amerikanaca,
ponovo, uz krajnje skromnu tehnologiju
i poslali su čovjeka na Mjesec.
Danas imamo 700000 najboljih i najbistrijih
sa sve četiri strane svijeta.
Doslovno se igraju laserima sličnim praćki,
sličnim vodenom pištolju.
Imaju sredstva veličine BDP-a Indije.
I nakon što sam proučavao ove kompanije 10 godina,
znam što je njihova misija.
Je li to organiziranje informacija na svjetskoj razini?
Je li to povezivanje svih nas?
Je li to stvaranje nekog značajnijeg udruženja?
Nije.
Znam zašto smo se okupili --
znam da ova najveća okupljena grupa intelektualnog i kreativnog kapitala,
da je njihova jedina misija:
prodati još jedan jebeni Nissan.
Ja sam Scott Galloway, predajem na NYU i zahvaljujem na vašem vremenu.
(Pljesak)
Chris Anderson: Nije planirano,
ali potaknuo si me na neka pitanja, Scott.
(Smijeh)
Ovo je bilo spektakularno.
SG: Je li ovo kao Letterman?
Kad ste dobri, pozove vas na kauč?
CA: Ne, pogađaš bit trenutne rasprave.
Svi su svjesni da nakon godina obožavanja Silicijske doline,
iznenada su se stvari preokrenule,
i to drastično.
Neki će ovdje imati dojam kako samo još sve pojačavaš,
kako šutiraš klince koji su već i ovako oboreni.
Zar nemaš nimalo suosjećanja za njih?
SG: Niti malo.
Evo o čemu se radi:
nije njihova krivica, naša je.
To su profitne kompanije.
One ne mare za stanje naših duša.
Neće se brinuti za nas kada ostarimo.
Izgradili smo društvo koje iznad svega cijeni dobit za dioničare,
a oni rade ono što i trebaju raditi.
Ali mi moramo izabrati ljude
i moramo natjerati sebe da ih prisilimo
da postanu predmet istog nadzora
kao i svi ostali u poslovnom svijetu, točka.
CA: Ima i druga priča
koja je vjerojatno jednako u skladu s činjenicama,
a to je da zapravo postoji dobra namjera kod većine tih vodećih ljudi,
neću reći nužno kod svih --
ali kod mnogih zaposlenih.
Svi znamo ljude koji rade u ovim kompanijama
i koji su i dalje prilično uvjereni da je njihova misija --
dakle, alternativna priča je da je ovdje došlo
do nenamjernih posljedica,
da tehnologiju doslovno puštamo s lanca,
algoritmi, naš pokušaj personaliziranja interneta, na primjer,
pod A, rezultirali su čudnim efektima, poput filterskih balona
koje nismo očekivali,
i pod B, postali su slaba točka za stvari poput --
ne znam, ruskih hakera koji otvaraju profile
i čine nešto što nismo očekivali.
Nije li možda ovo samo nenamjerna posljedica?
SG: Ne mislim,
prilično sam siguran, statistički,
oni nisu gori ili bolji ljudi od drugih organizacija
koje imaju 100000 ili više ljudi.
Ne mislim da su loši ljudi.
Zapravo, rekao bih,
ima tu vrlo građanski orijentiranih, pristojnih vodećih ljudi.
No, u ovome je problem:
kada kontrolirate 90 posto udjela na tržištu,
što je sada veće od sveukupnog tržišta oglašavanja bilo koje države,
a vi prije svega nastojite razviti ekonomsku sigurnost
za sebe i obitelji vaših zaposlenih,
kako biste povećali tržišni udio,
ne možete a da ne koristite svu moć koja vam je na raspolaganju.
A to je osnova za regulaciju,
na tome se zasniva stara poznata izreka,
da moć kvari.
Nisu oni loši ljudi,
samo smo im mi dopustili da se otmu kontroli.
CA: Dakle, možda je slučaj blago prenaglašen?
Znam barem malo --
Larry Page, na primjer, Jeff Bezos --
ne mislim da se oni probude misleći,
"Moram prodati jebeni Nissan."
Ne mislim da tako razmišljaju.
Mislim da pokušavaju stvoriti odličnu stvar i vjerojatno su,
u trenucima razmišljanja,
jednako užasnuti nekim stvarima koje su se desile, kao što bismo i mi bili.
Dakle, postoji li drugačiji način da se ovo formulira,
reći da kada oglašavate svoj model,
da tu postoje opasnosti koje morate eksplicitnije shvatiti?
SG: Mislim da je veoma teško izgraditi organizaciju kao što mi radimo,
kako bi dobit dioničara bila iznad svega.
Oni nisu neprofitne organizacije.
Ljudi tamo idu raditi jer žele stvoriti ekonomsku sigurnost
za sebe i svoje obitelji,
prije i nakon svega.
A kada dođete do točke gdje kontrolirate toliku ekonomsku moć,
tada koristite svo raspoloživo oružje.
Ne mislim da su oni loši ljudi,
ali mislim da je uloga vlasti te nas kao potrošača
i ljudi koji biraju svoje predstavnike,
pobrinuti se da se to provjerava.
A mi smo ih pustili da krše sva moguća pravila,
jer su nam toliko fascinantni.
CA: Scott, rječito iskazano, spektakularno iskazano.
Mark Zuckerberg, Jeff Bezos, Larry Page, Tim Cook, ako ovo gledate,
također ste dobrodošli ovdje da iznesete protuargumente.
Scott, velika hvala.
SG: Hvala.
(Pljesak)